als_Latn dik_Latn sna_Latn
Dokument parlamentar
Drejton mbledhjen:
YLLI BUFI – KRYETAR KOMISIONI
Rendi i ditës:
Shqyrtimi i projektligjit “Për ratifikimin e marrëveshjes ndërmjet Këshillit të Ministrave të Republikës së Shqipërisë dhe Qeverisë së Republikës së Qipros, për transportin ndërkombëtar rrugor të udhëtarëve dhe mallrave”.
Marrin pjesë:
Y. Bufi, R. Uka, I. Bano, F. Gjini, F. Xhindi, S. Gjergji, N. Hysa, I. Xhumara, F. Hoxha, N. Neranxi.
Mungojnë:
H. Paturi, A. Kollozi, B. Stafa, P. Keri dhe S. Abazi.
Në fillim të mbledhjes, u lexua dhe u miratua procesverbali i mbledhjes së mëparshme.
HAPET MBLEDHJA
YLLI BUFI – Sot do të shqyrtojmë projektligjin “Për ratifikimin e marrëveshjes ndërmjet Këshillit të Ministrave të Republikës së Shqipërisë dhe Qeverisë së Republikës së Qipros, për transportin ndërkombëtar rrugor të udhëtarëve dhe mallrave”.
Kjo marrëveshje propozohet në kuadër të bashkëpunimit në fushën e transportit ndërkombëtar rrugor ndërmjet këtyre vendeve.
Marrëveshja do të zbatohet për transportin rrugor të udhëtarëve dhe mallrave ndërmjet territoreve respektive dhe tranzit mes tyre, si dhe udhëtimin e mjeteve bosh.
Në dispozitat e saj përcaktohen rregulla për mënyrën e operimit të transportuesve, duke krijuar kushte sa më të favorshme për shkëmbimin e mallrave dhe lëvizjen e udhëtarëve, si dhe për shërbimet e shumëllojshme të transportit të udhëtarëve.
Marrëveshja parashikon gjithashtu përjashtimin e transportuesve të të dyja palëve kontraktuese nga të gjitha taksat me përjashtim të detyrimeve që duhen paguar në segmente të veçanta rrugore, të TVSH-së , mbi furnizimin me karburant, si dhe detyrimet e transportuesve për kryerjen e transportit të ngarkesave me peshë, ose përmasa më të mëdha, të lejuara nga ligji i secilës palë nënshkruese. Kush ka pyetje për projektligjin? Meqë nuk ka pyetje dhe diskutime, jeni dakort në parim me projektligjin? Miratohet. Ju faleminderit.
als_Latn als_Latn als_Latn als_Latn als_Latn als_Latn kab_Latn als_Latn gla_Latn als_Latn als_Latn als_Latn als_Latn als_Latn als_Latn als_Latn